ประกาศคณะกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่ กน ๑/๒๕๔๙เรื่องค่าตอบแทนในการเป็นนายหน้าซื้อขายล่วงหน้า[๑] อาศัยอำนาจตามความในมาตรา๓๐ วรรคสอง และมาตรา ๓๒ แห่งพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกำกับการซื้อขายสินค้าเกษตรล่วงหน้าจึงออกประกาศ ดังต่อไปนี้ข้อ๑ ให้ยกเลิกประกาศคณะกรรมการกำกับการซื้อขายสินค้าเกษตรล่วงหน้าที่ กน ๔/๒๕๔๗ เรื่อง ค่าตอบแทนในการเป็นนายหน้าซื้อขายล่วงหน้า ลงวันที่ ๑๔ตุลาคม พ.ศ. ๒๕๔๗ข้อ๒ ในประกาศนี้ค่าตอบแทนในการเป็นนายหน้าซื้อขายล่วงหน้า [๒] หมายความว่า ค่าธรรมเนียมที่นายหน้าซื้อขายล่วงหน้าเรียกเก็บจากลูกค้าจากการให้บริการใดๆ เพื่อทำการซื้อขายล่วงหน้าแทนลูกค้า ดังต่อไปนี้(๑)การรับและส่งคำสั่งซื้อหรือคำสั่งขายล่วงหน้า (Trading/Execution)(๒)การแลกฐานะการถือครองข้อตกลงซื้อขายล่วงหน้ากับสัญญาซื้อขายสินค้านอกตลาด (Exchange of Futures for Physicals : EFP)(๓)การชำระราคาส่วนต่างด้วยเงินแทนการส่งมอบหรือรับมอบ (Cash Settlement)(๔)การหักบัญชี (Clearing) หรือ(๕)การรับมอบหรือการส่งมอบสินค้าเกษตร (Delivery)ตลาด หมายความว่าตลาดสินค้าเกษตรล่วงหน้าแห่งประเทศไทยบริษัท [๓] หมายความว่า บริษัท ตลาดสัญญาซื้อขายล่วงหน้า (ประเทศไทย) จำกัด (มหาชน)สมาชิก[๔] (ยกเลิก)สำนักงาน หมายความว่าสำนักงานคณะกรรมการกำกับการซื้อขายสินค้าเกษตรล่วงหน้าข้อตกลงซื้อขายล่วงหน้า [๕] หมายความว่า ข้อตกลงซื้อขายล่วงหน้าตามพระราชบัญญัติการซื้อขายสินค้าเกษตรล่วงหน้าพ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติการซื้อขายสินค้าเกษตรล่วงหน้า(ฉบับที่ ๒) พ.ศ. ๒๕๕๐ข้อ๓[๖] กำหนดค่าตอบแทนในการเป็นนายหน้าซื้อขายล่วงหน้าเพื่อทำการซื้อขายล่วงหน้าแทนลูกค้าตามบทนิยามของข้อ๒ ในอัตราดังต่อไปนี้(๑)อัตราขั้นต่ำสุด ต้องไม่ต่ำกว่าร้อยละ ๐.๐๑ของมูลค่าการซื้อหรือขายล่วงหน้าที่ให้บริการ(๒)อัตราขั้นสูงสุด ต้องไม่เกินร้อยละ ๐.๕๐ของมูลค่าการซื้อหรือขายล่วงหน้าที่ให้บริการหรือไม่เกิน ๒,๐๐๐บาทต่อหนึ่งข้อตกลงซื้อขายล่วงหน้าที่จับคู่ได้ แล้วแต่จำนวนใดจะสูงกว่าอัตราขั้นต่ำสุดเท่ากับร้อยละ๐.๐๐ ของมูลค่าการซื้อหรือขายที่ให้บริการเฉพาะในกรณีที่ลูกค้าล้างฐานะการถือครองในตลาดสินค้าเกษตรล่วงหน้าแห่งประเทศไทยและเปิดฐานะการถือครองสัญญาซื้อขายล่วงหน้ายางแผ่นรมควันชั้น๓ (RSS3 futures) ขึ้นใหม่ในบริษัท ในสัดส่วนเดียวกันผ่านนายหน้าซื้อขายล่วงหน้าที่เป็นตัวแทนซื้อขายสัญญาซื้อขายล่วงหน้ารายเดียวกันเท่านั้นภายในระยะเวลาสิบห้าวันทำการซื้อขายแรกของสัญญาซื้อขายล่วงหน้ายางแผ่นรมควันชั้น ๓(RSS3 futures) ในบริษัท[๗]ข้อ๔[๘] เพื่อสนับสนุนการประกอบธุรกิจของนายหน้าซื้อขายล่วงหน้าและสอดคล้องกับสภาพการแข่งขันโดยทั่วไปสำนักงานอาจกำหนดให้นายหน้าซื้อขายล่วงหน้าเรียกเก็บค่าตอบแทนในการเป็นนายหน้าซื้อขายล่วงหน้าเป็นจำนวนเงินบาทภายในอัตราร้อยละที่กำหนดในข้อ๓ ก็ได้ โดยคำนึงถึงปัจจัยต่าง ๆ ที่เกี่ยวข้อง เช่น ระยะเวลาที่เหมาะสมประเภทและชนิดของสินค้า รูปแบบการซื้อขายล่วงหน้าหรือประเภทของลูกค้า เป็นต้นข้อ๕ ค่าตอบแทนในการเป็นนายหน้าซื้อขายล่วงหน้าที่เรียกเก็บจากลูกค้าเป็นอัตราที่ไม่รวมภาษีมูลค่าเพิ่มภาษีอื่นใดที่เกี่ยวข้อง และค่าใช้จ่ายอื่นข้อ๖[๙] ให้นายหน้าซื้อขายล่วงหน้าจัดเก็บข้อมูลเอกสารและหลักฐานต่าง ๆที่เกี่ยวกับการเรียกเก็บค่าตอบแทนในการเป็นนายหน้าซื้อขายล่วงหน้าจากลูกค้าไว้ให้ครบถ้วนถูกต้อง และสะดวกต่อการตรวจสอบข้อ๗ ห้ามมิให้นายหน้าซื้อขายล่วงหน้าจ่ายเงินทรัพย์สินหรือประโยชน์อื่นใดให้แก่ลูกค้าเนื่องจากการติดต่อซื้อหรือขายล่วงหน้าของลูกค้ากับนายหน้าซื้อขายล่วงหน้าซึ่งมิได้เป็นไปในการบริการลูกค้าโดยปกติข้อ๘[๑๐] (ยกเลิก)ข้อ๙ ประกาศนี้ให้ใช้บังคับเมื่อพ้นกำหนดสามสิบวันนับตั้งแต่วันถัดจากวันที่ประกาศเป็นต้นไปประกาศ ณ วันที่ ๑๔มีนาคม พ.ศ. ๒๕๔๙สมคิด จาตุศรีพิทักษ์รัฐมนตรีว่าการกระทรวงพาณิชย์ประธานกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่ กน ๑/๒๕๕๑ เรื่อง ค่าตอบแทนในการเป็นนายหน้าซื้อขายล่วงหน้า (ฉบับที่ ๒)[๑๑]ข้อ ๖การแก้ไขเพิ่มเติมประกาศคณะกรรมการกำกับการซื้อขายสินค้าเกษตรล่วงหน้า ที่กน ๑/๒๕๔๙ ไม่กระทบกระเทือนถึงความสมบูรณ์ของการใด ๆที่ได้ดำเนินการไปแล้วก่อนการแก้ไขเพิ่มเติมดังกล่าวข้อ ๗ประกาศนี้ให้ใช้บังคับนับตั้งแต่วันถัดจากวันที่ประกาศเป็นต้นไปประกาศคณะกรรมการกำกับการซื้อขายสินค้าเกษตรล่วงหน้าที่ กน ๙/๒๕๕๑ เรื่อง ค่าตอบแทนในการเป็นนายหน้าซื้อขายล่วงหน้า (ฉบับที่ ๓)[๑๒]ข้อ๖ การแก้ไขเพิ่มเติมประกาศคณะกรรมการกำกับการซื้อขายสินค้าเกษตรล่วงหน้าที่ กน ๑/๒๕๔๙ ไม่กระทบกระเทือนถึงความสมบูรณ์ของการใด ๆที่ได้ดำเนินการไปแล้วก่อนการแก้ไขเพิ่มเติมดังกล่าวข้อ๗ ประกาศนี้ให้ใช้บังคับตั้งแต่วันถัดจากวันที่ประกาศเป็นต้นไปประกาศคณะกรรมการกำกับการซื้อขายสินค้าเกษตรล่วงหน้าที่ กน ๑/๒๕๕๙ เรื่อง ค่าตอบแทนในการเป็นนายหน้าซื้อขายล่วงหน้า (ฉบับที่ ๔)[๑๓]ข้อ๓ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปปุณิกา/จัดทำ๒๓ กุมภาพันธ์ ๒๕๕๙[๑] ราชกิจจานุเบกษาเล่ม ๑๒๖/ตอนพิเศษ ๗๘ ง/หน้า ๘๐/๒ มิถุนายน ๒๕๕๒[๒] ข้อ ๒ นิยามคำว่า ค่าตอบแทนในการเป็นนายหน้าซื้อขายล่วงหน้า แก้ไขเพิ่มเติมโดยประกาศคณะกรรมการกำกับการซื้อขายสินค้าเกษตรล่วงหน้า ที่กน ๑/๒๕๕๑ เรื่อง ค่าตอบแทนในการเป็นนายหน้าซื้อขายล่วงหน้า (ฉบับที่ ๒)[๓] ข้อ ๒ นิยามคำว่า บริษัท เพิ่มโดยประกาศคณะกรรมการกำกับการซื้อขายสินค้าเกษตรล่วงหน้า ที่ กน๑/๒๕๕๙ เรื่อง ค่าตอบแทนในการเป็นนายหน้าซื้อขายล่วงหน้า (ฉบับที่ ๔)[๔] ข้อ ๒ นิยามคำว่า สมาชิก ยกเลิกโดยประกาศคณะกรรมการกำกับการซื้อขายสินค้าเกษตรล่วงหน้า ที่ กน๑/๒๕๕๑ เรื่อง ค่าตอบแทนในการเป็นนายหน้าซื้อขายล่วงหน้า (ฉบับที่ ๒)[๕] ข้อ ๒ นิยามคำว่า ข้อตกลงซื้อขายล่วงหน้า เพิ่มประกาศคณะกรรมการกำกับการซื้อขายสินค้าเกษตรล่วงหน้า ที่ กน ๙/๒๕๕๑ เรื่องค่าตอบแทนในการเป็นนายหน้าซื้อขายล่วงหน้า (ฉบับที่ ๓)[๖] ข้อ ๓แก้ไขเพิ่มเติมโดยประกาศคณะกรรมการกำกับการซื้อขายสินค้าเกษตรล่วงหน้า ที่ กน ๙/๒๕๕๑เรื่อง ค่าตอบแทนในการเป็นนายหน้าซื้อขายล่วงหน้า (ฉบับที่ ๓)[๗] ข้อ ๓ วรรคสอง เพิ่มโดยประกาศคณะกรรมการกำกับการซื้อขายสินค้าเกษตรล่วงหน้าที่ กน ๑/๒๕๕๙ เรื่อง ค่าตอบแทนในการเป็นนายหน้าซื้อขายล่วงหน้า (ฉบับที่ ๔)[๘] ข้อ ๔แก้ไขเพิ่มเติมโดยประกาศคณะกรรมการกำกับการซื้อขายสินค้าเกษตรล่วงหน้า ที่ กน ๙/๒๕๕๑เรื่อง ค่าตอบแทนในการเป็นนายหน้าซื้อขายล่วงหน้า (ฉบับที่ ๓)[๙] ข้อ ๖แก้ไขเพิ่มเติมโดยประกาศคณะกรรมการกำกับการซื้อขายสินค้าเกษตรล่วงหน้า ที่ กน ๙/๒๕๕๑เรื่อง ค่าตอบแทนในการเป็นนายหน้าซื้อขายล่วงหน้า (ฉบับที่ ๓)[๑๐] ข้อ ๘ ยกเลิกโดยประกาศคณะกรรมการกำกับการซื้อขายสินค้าเกษตรล่วงหน้าที่ กน ๑/๒๕๕๑ เรื่อง ค่าตอบแทนในการเป็นนายหน้าซื้อขายล่วงหน้า (ฉบับที่ ๒)[๑๑] ราชกิจจานุเบกษาเล่ม ๑๒๖/ตอนพิเศษ ๗๘ ง/หน้า ๑๒๑/๒ มิถุนายน ๒๕๕๒[๑๒] ราชกิจจานุเบกษาเล่ม ๑๒๖/ตอนพิเศษ ๗๘ ง/หน้า ๑๔๕/๒ มิถุนายน ๒๕๕๒[๑๓] ราชกิจจานุเบกษาเล่ม ๑๓๓/ตอนพิเศษ ๒๙ ง/หน้า ๔/๑ กุมภาพันธ์ ๒๕๕๙